## Pravilnik o kriterijima za primanje na pripravnički staž zdravstvenih djelatnika

### NN 22/1994 (23.3.1994.), Pravilnik o kriterijima za primanje na pripravnički staž zdravstvenih djelatnika

# MINISTARSTVO ZDRAVSTVA

Temeljem članka 113. stavka 4. i 6 Zakona o zdravstve noj zaštiti ("Narodne
novine" br 75/93), ministar zdravstva donosi

## PRAVILNIK

### O KRITERIJIMA ZA PRIMANJE NA PRIPRAVNIČKI STAŽ ZDRAVSTVENIH DJELATNIKA

Članak 1.

Zdravstvene ustanove i privatni zdravstveni djelatnici koji ispunjavaju
uvjete utvrđene Pravilnikom o pripravničkom stažu zdravstvenih djelatnika
("Narodne novine" br.18/94) dužne su primati na obvezni pripravnički
staž zdravstvene djelatnike te općim aktom utvrditi najmanji broj pripravničkih
mjesta u skladu s ovim Pravilnikom.

Članak 2.

Broj pripravničkih mjesta za doktore medicine utvrđuju - kliničke ustanove
najmanje jedno mjesto pripravnika na 15 kreveta.

- opće specijalne bolnice i ljećilišta najmanje jednog pripravnika na
25 kreveta,

- državni zdravstveni zavodi (i gradski) 1 mjesto pripravnika na do
10 zaposlenih doktora medicine (bez obzira na specijalnosti),

- domovi zdravlja 1 mjesto pripravnika na do 4 zaposlenih doktora medicine
(bez obzira na specijalnosti)

Članak 3.

Broj pripravničkih mjesta za doktore stomatologije utvrđuju:

- klinike najmanje jednog pripravnika na do 20 zaposlenih doktora stomatologije

- poliklinike jedno mjesto pripravnika na do 10 zaposlenih doktora stomatologije,

- domovi zdravlja 1 mjesto pripravnika na do 4 zaposlena doktora stomatologije.

Članak 4.

Broj pripravničkih mjesta za magistre farmacije utvrđuju ljekarne

- i to najmanje jednog pripravnika na 4 zaposlena magistra farmacije.

Članak 5.

Broj pripravničkih mjesta za dipl. inž. med. biokemije - utvrđuju laboratoriji
jedno pripravničko mjesto na do 5 zaposlenih dipl. inž. med. biokemije.

Članak 6.

Pripravnička mjesta za medicinske sestre općeg smjera utvrđuju :

- sve bolničke ustanove: jedno pripravničko mjesto na do 25 zaposlenih
medicinskih sestara (tehničara),

- poliklinike jedno mjesto na do 8 zaposlenih med. sestara,

- domovi zdravlja, ustanove za hitnu medicinsku pomoć i ustanove za
zdravstvenu njegu u kući

- jedno mjesto na do 6 zaposlenih medicinskih sestara,

- za medicinske sestre primaljskog smjera utvrđuje se u rodilištima
jedno pripravničko mjesto na do 8 zaposlenih medicinskih sestara - primalja.

Članak 7.

Sve zdravstvene ustanove utvrđuju: broj pripravničkih mjesta za inž.
med. radiologije zubne tehničare, farmaceutske tehničare, laboratorijske
tehničare i sanitarne tehničare te fizioterapeutske tehničare jedno mjesto
na do 5 zaposlena, a još jedno na svakih daljnjih 8 zaposlenih.

Članak 8.

Sve zdravstvene ustanove utvrđuju za: masere - kupeljare - jedno pripravničko
mjesto na svakih 5 zaposlenih masera - kupeljara.

Članak 9.

Zdravstvene ustanove obvezne su uskladiti svoje opće akte u roku 60
dana od dana stupanja na snagu ovog Pravilnika.

Članak 10.

Broj volonterskih pripravničkih mjesta ne smije biti veći od broja plaćenih
pripravničkih mjesta.

Članak 11.

Zdravstveni djelatnici koji obavljaju privatnu praksu i ispunjavaju
uvjete iz čl.113. st. 5. Zakona o zdravstvenoj zaštiti mogu primiti u radni
odnos na pripravnički staž po jednog pripravnika istog zdravstvenog usmjerenja.

Članak 12.

Stupanjem na snagu ovog Pravilnika prestaje važiti Pravilnik o primanju
zdravstvenih radnika na pripravnički staž ("Narodne novine",
12/91).

Članak 13.

Ovaj Pravilnik stupa na snagu osmog dana nakon objave u "Narodnim
novinama".

Klasa: 011-01/93-01/51

Urbroj: 534-02-12/94-0003

Zagreb, 16. ožujka 1994.

Ministar zdravstva

**prof. dr. sci. Andrlja Hebrang, v. r.**

Pravilnik, NN 22/1994-386